CELEX: 62021CN0283
Language: mt
Date: 2021-05-04 00:00:00
Title: Kawża C-283/21: Talba għal deċiżjoni preliminari mressqa mil-Landessozialgericht Nordrhein-Westfalen (il-Ġermanja) fl-4 ta’ Mejju 2021 – VA vs Deutsche Rentenversicherung Bund

2.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 310/10
            
         
      Talba għal deċiżjoni preliminari mressqa mil-Landessozialgericht Nordrhein-Westfalen (il-Ġermanja) fl-4 ta’ Mejju 2021 – VA vs Deutsche Rentenversicherung Bund
      (Kawża C-283/21)
      (2021/C 310/13)
      Lingwa tal-kawża: il-Ġermaniż
      
         Qorti tar-rinviju
      
      Landessozialgericht Nordrhein-Westfalen
      
         Partijiet fil-kawża prinċipali
      
      
         Rikorrent: VA
      
         Konvenut: Deutsche Rentenversicherung Bund
      
         fil-preżenza ta’: RB
      
         Domandi preliminari
      
      
                  1)
               
               
                  Skont il-leġiżlazzjoni tal-Pajjiżi l-Baxxi, bħala l-Istat Membru responsabbli taħt it-Titolu II tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (1), perijodu ta’ trobbija tat-tfal fis-sens tal-Artikolu 44(2) tar-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2), għandu jiġi kkunsidrat mill-fatt li l-perijodu tat-trobbija tat-tfal fil-Pajjiżi l-Baxxi, purament bħala perijodu ta’ residenza, jistabbilixxi drittijiet għall-pensjoni?
                  Fil-każ li l-ewwel domanda tingħata risposta fin-negattiv:
               
            
                  2)
               
               
                  L-Artikolu 44(2) tar-Regolament Nru 987/2009, insegwitu għas-sentenzi tat-23 ta’ Novembru 2000, Elsen (3) u tad-19 ta’ Lulju 2012, Reichel-Albert (4), għandu jiġi interpretat b’mod wiesa’ fis-sens li jfisser li l-Istat Membru responsabbli għandu jqis ukoll il-perijodu tat-trobbija tat-tfal jekk il-persuna li trabbi t-tfal, qabel u wara l-perijodu tat-trobbija tat-tfal, għandha perijodi ta’ drittijiet għall-pensjoni minħabba taħriġ jew impjieg biss taħt l-iskema ta’ dan l-Istat, iżda ma għamlitx kontribuzzjonijiet f’din l-iskema immedjatament qabel jew wara li rabbiet it-tfal?
               
            
         (1)  ĠU Edizzjoni Speċjali bil-Malti, Kapitolu 5, Vol. 5, p. 72.
      
         (2)  ĠU 2009, L 284, p. 1.
      
         (3)  C-135/99, ECLI:EU:C:2000:647.
      
         (4)  C-522/10, ECLI:EU:C:2012:475.